केंद्रीय गृह मंत्रालय इस बात की पड़ताल कर रहा है कि छह दशक पुराने रेस्ट्रिक्टेड एरिया परमिट में ढील दी जाए या नहीं। इसके तहत विदेशी नागरिकों को अरुणाचल प्रदेश, सिक्किम और हिमाचल प्रदेश के कुछ हिस्सों, उत्तराखंडए राजस्थान और जम्मू कश्मीर में यात्रा के लिए अनुमति लेना आवश्यक होता है। ये इलाके परमिट व्यवस्था के तहत संरक्षित क्षेत्र हैं। बता दें कि इस संबंध में हाल ही में पर्यटन से संबंधित मामले देखने वाली अंतर-मंत्रालयीन समिति की बैठक हुई थी। इसमें इन इलाकों को धीरे-धीरे विदेशी पर्यटकों के लिए खोलने पर सहमति बनी है। यही नहीं इन इलाकों की परमिट व्यवस्था में भी बदलाव की तैयारी की जा रही है। इसकी शुरुआत अरुणाचल से करने की तैयारी भी शुरु हो चुकी है।